IMISLab/GreekWikipedia huggingface dataset:
Μη μου λες αντίο

Το Μη μου λες αντίο ήταν ερωτική - δραματική σειρά του τηλεοπτικού σταθμού ANT1. Προβλήθηκε την τηλεοπτική περίοδο 2004-2005. Η σειρά ήταν ιδιαίτερα επιτυχημένη και πολλές φορές η τηλεθέαση ξεπερνούσε το 45%, ενώ στο τελευταίο επεισόδιο, στις 24 Ιουνίου 2005, έφτασε στο εντυπωσιακό 62,4%. Σκηνοθέτης ήταν ο Μανούσος Μανουσάκης, ενώ το σενάριο υπέγραφε ο Βασίλης Σπηλιόπουλος. Ο Χρήστος Νικολόπουλος ντύνει με την μουσική του τη σειρά, ενώ ο Κώστας Μακεδόνας είναι ο ερμηνευτής των τραγουδιών που ακούγονται στη σειρά. Στη σειρά έπαιξαν οι Θάλεια Ματίκα, Μέμος Μπεγνής, Γιάννης Τσιμιτσέλης, Άννα Τσουκαλά, Νίκος Γαλανός, Μπάμπης Αλατζάς, Θανάσης Ζέρβας, Μέλπω Κωστή, Ελπίδα Μπραουδάκη, Νταίζη Σεμπεκοπούλου, Ζαφείρης Κατραμάδας, Κωνσταντίνα Ανδριοπούλου, Ηλίας Πετροπουλέας, Γιώργος Σουξές, Σοφία Φαραζή, Αλέξανδρος Μούκανος, Χριστίνα Πομόνη, Ζαχαρούλα Βαλαβάνη, Ανδρέας Χαραλάμπους, Μάνος Παπαγιάννης, Λούμυ Σάββα, Γιώργος Ασπετάκης, Θάνος Χρόνης, Τάσος Παπαναστασίου, Αγάπη Δέσμη, Λαέρτης Βασιλείου, Πατρίκιος Κωστής, Βάνα Αλή.

 Ο Μανούσος Μανουσάκης μας ξεναγεί σε έναν άγνωστο, διαφορετικό και γοητευτικό κόσμο, μέσα από τη σειρά "Μη μου λες αντίο", βασισμένη στο ομώνυμο βιβλίο της Αναστασίας Καλλιοντζή. Μια κοπέλα από συνοικία της Αθήνας, ζει την καλύτερη περίοδο της ζωής της: Πετυχαίνει στο Πανεπιστήμιο της Κομοτηνής και είναι ταυτόχρονα ερωτευμένη, με ένα γοητευτικό φοιτητή Ιατρικής (Γιάννης Τσιμιτσέλης), που την λατρεύει. Στην άλλη άκρη του χάρτη, στην Κομοτηνή, ένας πιστός Μουσουλμάνος, εκπληρώνοντας το όνειρο μιας ζωής, διορίζεται δάσκαλος σε μειονοτικό σχολείο και κάνει σχέδια για το μέλλον του. Και πρώτα - πρώτα να παντρευτεί την κοπέλα που αγαπά από μικρός, να κάνει παιδιά μαζί της και να ζήσει σαν πιστός μουσουλμάνος. Ο Μουράτ (Μέμος Μπεγνής) και η Χριστίνα (Θάλεια Ματίκα) είναι δύο άνθρωποι από διαφορετικούς κόσμους, ικανοποιημένοι από την ζωή τους, σίγουροι για τις επιλογές τους, ώσπου ένα βράδυ η μοίρα ανατρέπει τα πάντα. Μια αγάπη δίχως αύριο γεννιέται και μαζί της ένα μεγάλο ψέμα.
Μπουτιφάρα

Το Μπουτιφάρα ( γαλλικά: boutifarre‎) είναι λουκάνικο της καταλανικής κουζίνας. Παρασκευάζεται με παραδοσιακή συνταγή από ακατέργαστο χοιρινό κρέας και μπαχαρικά. Υπάρχει ποικιλία τύπων στην Ιταλία και την Πορτογαλία.Στην Κολομβία, τα Μπουτιφάρα σολεντένα είναι λαϊκή παράδοση στο Σολεντάτ του Ατλάντικο.

 Μερικά από τα πιο αντιπροσωπευτικά είδη είναι: Ωμά ή ροζέ που συνήθως ψήνονται στη σχάρα ή στα κάρβουνα. Μαύρο που περιέχει βραστό χοιρινό αίμα στο μείγμα. Καταλάνα, μεγάλα μπουτιφάρα που ίσως περιέχουν τρούφες. Μπουτιφάρα με αυγό, που τρώγεται τη Μεγάλη Πέμπτη.. Λευκό: έχει ελάχιστα λιπαρά και καθόλου αίμα. Μπουτιφάρα με ρύζι: περιέχει βρασμένο ρύζι μαζί με κρέας και μπαχαρικά. Μπίσμπε (που σημαίνει "επίσκοπος") και Μπουλ: με παχύ αίμα και διαφορετικά τμήματα του πατσά, όπως η μαύρη πουτίγκα.
1764 Κόγκσαλ

Ο Κόγκσαλ (Cogshall) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Γουίλμπουρ Κόγκσαλ (Wilbur A. Cogshall).

 Η μέση διάμετρος του Κόγκσαλ εκτιμάται σε 26,21 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0852 ± 0,015. Ο Κόγκσαλ περιστρέφεται γύρω από τον εαυτό του μία φορά κάθε 3 ώρες 37 λεπτά και 27,0 δευτερόλεπτα, μια αρκετά γρήγορη περιστροφή. Τροχιά από το JPL (Java) / Εφημερίδα
Γιάννης Γκέσιος

Ο Γιάννης Γκέσιος, γεννημένος στις 3 Αυγούστου 1988 στην Έδεσσα , είναι Έλληνας ποδοσφαιριστής που αγωνίζεται ως επιθετικός. Ανήκει στον Αλμωπό Αριδαίας και αγωνίζεται στο επαγγελματικό πρωτάθλημα της Φούτμπολ Λιγκ. Έχει 20 συμμετοχές και 4 τέρματα στο πρωτάθλημα της Α΄ Εθνικής κατηγορίας (Σούπερ Λιγκ 1) με τις φανέλες των Άρη Θεσσαλονίκης και Α.Ο. Κέρκυρα.

 Ο Γιάννης Γκέσιος ξεκίνησε το ποδόσφαιρο από τον Μέγα Αλέξανδρο Άρνισσας, την ομάδα του χωριού του και στη συνέχεια πήγε στην Ελπίδα Έδεσσας. Πέρασε από όλες τις μικτές της Ε.Π.Σ. Πέλλας και στην συνέχεια μετακινήθηκε στον Εδεσσαϊκό, από τον οποίο κέρδισε με τις εμφανίσεις του την κλήση στην Εθνική Παίδων και κίνησε το ενδιαφέρον του Άρη, που τον απέκτησε και τον ενέταξε στην Β ομάδα. Το καλοκαίρι του 2007 προωθήθηκε στην πρώτη ομάδα του Άρη. Το 2008 μεταγράφηκε στον ΠΑΟΝΕ. Στην συνέχεια, το καλοκαίρι του 2009 τον απέκτησε ο Α.Σ. Ρόδος, που τον παραχώρησε τον Ιανουάριο του 2010 δανεικό στον Γ.Α.Σ. Βέροια, με την οποία κέρδισε την άνοδο στην Β' Εθνική. Επέστρεψε στην ομάδα της Ρόδου και τον Ιανουάριο του 2011 μεταγράφηκε στην Αναγέννηση Επανομής, με τη φανέλα της οποίας για δεύτερη συνεχόμενη χρονιά κέρδισε την άνοδο στην Β΄ Εθνική, όπου την επόμενη χρονιά είχε εξαιρετικές εμφανίσεις και σημείωσε 11 τέρματα. Το καλοκαίρι του 2012 πήρε μεταγραφή στον Άρη Θεσσαλονίκης, αποτελώντας την πρώτη μεταγραφή των κιτρίνων. Τον Ιανουάριο του 2013 μεταγράφηκε στον Α.Ο. Κέρκυρα και το καλοκαίρι του ίδιου έτους πήρε μεταγραφή στον Ολυμπιακό Βόλου, από τον οποίο έμεινε ελεύθερος τον Δεκέμβριο.Τον Ιανουάριο του 2014 μεταγράφηκε στον Αιγινιακό και το καλοκαίρι του ίδιου έτους πήρε μεταγραφή στον Απόλλωνα Καλαμαριάς. Τον Δεκέμβριο του ίδιου έτους αποχώρησε από την ομάδα της Καλαμαριάς και ακολούθως πήρε μεταγραφή στον Πανελευσινιακό. Το καλοκαίρι του 2015 μεταγράφηκε στον Α.Ο. Χανιά και στη συνέχεια, το καλοκαίρι του 2016 πήρε μεταγραφή στον Αγροτικό Αστέρα Ευόσμου. Επόμενος σταθμός στην καριέρα του ήταν η Παναχαϊκή, στην οποία μεταγράφηκε το καλοκαίρι του 2017 και αγωνίστηκε μέχρι τον Δεκέμβριο όποτε και έμεινε ελεύθερος, έχοντας σημειώσει 3 συμμετοχές στο πρωτάθλημα της Φούτμπολ Λιγκ με την ομάδα της Πάτρας.Ακολούθως μεταγράφηκε στον Εθνικό Πειραιώς, με τον οποίο κατέκτησε το πρωτάθλημα του 6ου ομίλου της Γ΄ Εθνικής. Το καλοκαίρι του 2018 μεταγράφηκε στην Θύελλα Σαρακηνών, με την οποία αγωνίστηκε 2 χρόνια, κατακτώντας το πρωτάθλημα Α1 Ε.Π.Σ. Πέλλας και την άνοδο στην Γ΄ Εθνική, σημειώνοντας συνολικά 33 τέρματα. Το καλοκαίρι του 2020 πήρε μεταγραφή στον Αλμωπό Αριδαίας.
Κρίστι Νόεμ

Η Κρίστι Λιν Νόεμ (Άρνολντ) (αγγλικά: Kristi Lynn Noem, née Arnold, 30 Νοεμβρίου 1971), είναι Αμερικανίδα πολιτικός που υπηρετεί ως 33η Κυβερνήτης της Νότιας Ντακότα από το 2019. Είναι μέλος του Ρεπουμπλικανικού Κόμματος. Προηγουμένως, έχει υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια της Νότιας Ντακότα, από το 2011 έως το 2019, καθώς και ως Μέλος της Βουλής των Αντιπροσώπων της Νότιας Ντακότα από την 6η περιφέρεια από το 2007 έως το 2011.

 Η Κρίστι Άρνολντ, γεννήθηκε το 1971 στο Γουότερταουν της Νότιας Ντακότας, από τον Ρόναλντ και την Κορίν Άρνολντ, και μεγάλωσε με την οικογένειά της, σε ράντζο στην κομητεία Χάμλιν. Έχει νορβηγική καταγωγή. Το 1990, αποφοίτησε από το "Hamlin High School", και κατόπιν εγγράφθηκε στο Πολιτειακό Πανεπιστήμιο Νόρθερν στη Νότια Ντακότα, το οποίο εγκατέλειψε στα 22 της, λόγω του θανάτου του πατέρα της.Στη συνέχεια, παρακολούθησε μαθήματα στο Κολλέγιο "Mount Marty" στο Γιάνκτον της Νότιας Ντακότας, καθώς και στο Πολιτειακό Πανεπίστημιο της Νότιας Ντακότας. Το 2011, έλαβε πτυχίο (BA) στις Πολιτικές Επιστήμες από το Πολιτειακό Πανεπιστήμιο της Νότιας Ντακότας. Ύστερα από τον θάνατο του πατέρα της, ανέλαβε τη διοίκηση του ράντζου, όπου πρόσθεσε σε αυτό οργανωμένο εκπαιδευτήριο για κυνήγι, εστιατόριο, καθώς και καταλύματα. Επίσης, ασχολήθηκε με την γεωργία και την καλλιέργεια φυτικών προϊόντων. Βουλή των Αντιπροσώπων της Νότιας Ντακότας (2007-2011) Το 2006, εξελέγη Μέλος της πολιτειακής Βουλής των Αντιπροσώπων της Νότιας Ντακότα από την 6η περιφέρεια. Ανέλαβε την έδρα, στις 9 Ιανουαρίου 2007. Επανεξελέγη το 2008. Υπηρέτησε συνολικά τέσσερα χρόνια (2007-2011). Στις εκλογές της Βουλής των Αντιπροσώπων των Ηνωμένων Πολιτειών το 2010 στη Νότια Ντακότα, η Κρίστι Νόεμ, εξελέγη Μέλος της Βουλής των Αντιπροσώπων των ΗΠΑ για την μονοεδρική περιφέρεια της Νότιας Ντακότας, με ποσοστό 48,0% έναντι 46,0% της εν ενεργεία Βουλευτή και υποψήφιας του Δημοκρατικού Κόμματος για την έδρα, Στέφανι Χερσέτ Σάντλιν.Η Νόεμ, επανεξελέγη, στην Βουλή των Αντιπροσώπων των ΗΠΑ, το 2012 (57% έναντι 43%), το 2014 (67% έναντι 33%) και το 2016 (64% έναντι 36%). Παρέμεινε έως τις 3 Ιανουαρίου 2019. Στις κυβερνητικές εκλογές της Νότιας Ντακότας το 2018, η Κρίστι Νόεμ, αφού έλαβε το χρίσμα του Ρεπουμπλικανικού Κόμματος για την θέση του Κυβερνήτη της Νότιας Ντακότας, κατάφερε να εκλεγεί 33η Κυβερνήτης της Νότιας Ντακότας, με 51,0% έναντι 47,6% του Δημοκρατικού ανθυποψηφίου της, Μπίλι Σάττον. Ορκίστηκε στο αξίωμα, στις 5 Ιανουαρίου 2019, και είναι η πρώτη γυναίκα Κυβερνήτης της πολιτείας. Η Κρίστι Άρνολντ, παντρεύτηκε το 1992, σε ηλικία 19 ετών, τον Μπράιον Νόεμ. Έχουν αποκτήσει τρία παιδιά. Διαμένουν σε ράντζο στη Νότια Ντακότα. Είναι Χριστιανή Προτεστάντης. Πολυμέσα σχετικά με το θέμα Kristi Noem στο Wikimedia Commons
Νεοπτόλεμος (μυθολογία)

Ο Νεοπτόλεμος (< νέος + πτόλεμος (πόλεμος) "ο νεαρός πολεμιστής, που είναι νέος στη μάχη") ήταν πρόσωπο της Ελληνικής Μυθολογίας. Σύμφωνα με την παράδοση ήταν γιος του Αχιλλέα και της Δηιδάμειας, κόρης του βασιλιά της Σκύρου, Λυκομήδη.

 Ο Νεοπτόλεμος, ο οποίος ονομαζόταν και Πύρρος (στα Κύπρια Έπη ), ανατράφηκε στο ανάκτορο του παππού του στη Σκύρο ο Νεοπτόλεμος συμμετείχε στον πόλεμο της Τροίας με τον πατέρα του τον Αχιλλέα. Σύμφωνα με κάποιο χρησμό, η Τροία δεν θα κυριευόταν χωρίς τη βοήθεια ενός απογόνου του Αιακού, και τελικά στον πόλεμο βρέθηκαν όχι ένας αλλά τρεις απόγονοι του Αιακού μαζί τους και ο Πάτροκλος, εξάδελφος του Αχιλλέα, γιος του Μενοίτιου που ήταν αδελφός του Πηλέα πατέρα του Αχιλλέα, ο Πάτροκλος πέθανε στην μάχη παριστάνοντας τον Αχιλλέα, έτσι έμειναν δύο απόγονοι του Αιακού στον πόλεμο, οι οποίοι βρέθηκαν μέσα από τα μεγάλα τείχη μέσω του Δούρειου Ίππου. Ο Νεοπτόλεμος επέζησε στον τρωικό πόλεμο και αναδείχτηκε ήρωας στην άλωση της Τροίας όπως και ο πατέρας του Αχιλλέας, ο οποίος όμως πέθανε όταν τον χτύπησε στην φτέρνα του βέλος προερχόμενο από τον Πάρι. Ο Νεοπτόλεμος σκότωσε τον Πρίαμο και τον γιο του Έκτορα, Αστυάνακτα, ενώ φέρεται να θυσίασε στον τάφο του πατέρα του την κόρη του Πριάμου Πολυξένη και να πήρε μαζί του ως λάφυρο τη σύζυγο του Έκτορα, Ανδρομάχη, με την οποία απέκτησε τον Μολοσσό, γενάρχη των Μολοσσών της Ηπείρου. Για την επιστροφή του υπάρχουν διάφορες παραδόσεις. Σύμφωνα με μια εκδοχή εγκαταστάθηκε στην Ήπειρο, όπου έγινε βασιλιάς των Μολοσσών, ενώ μια άλλη εκδοχή αναφέρει ότι επέστρεψε στην πατρίδα του, όπου νυμφεύτηκε την κόρη του Μενέλαου και της Ελένης, Ερμιόνη, την οποία όμως ο πατέρας της είχε προηγουμένως υποσχεθεί στον Ορέστη. Ο τελευταίος φέρεται να τον σκότωσε στους Δελφούς, όπου έλεγαν πως υπάρχει και ο τάφος του Νεοπτολέμου, ενώ οι κάτοικοι της περιοχής τον λάτρευαν ως ήρωα. Ο Παυσανίας αναφέρει πως ο Νεοπτόλεμος σκοτώθηκε από ιερέα του Απόλλωνα πάνω στην εστία του ναού του. Σύμφωνα με την παράδοση, ο τάφος του Νεοπτόλεμου βρισκόταν κοντά στην είσοδο του ναού του Απόλλωνα στους Δελφούς, αργότερα όμως τα λείψανά του μεταφέρθηκαν σε τέμενος που αφιερώθηκε στη μνήμη του.. Βρισκόταν στον αρχαιολογικό χώρο των Δελφών και ήταν αφιερωμένο στον Νεοπτόλεμο. Βρισκόταν στο ύψος του ναού του Απόλλωνα, βορειοανατολικά αυτού, στα δυτικά της Στοάς του Αττάλου., δίπλα από το ανάθημα του τετράρχη της Θεσσαλίας, Δαόχου Β'. Το τέμενος ήταν περίβολος και είχε διαστάσει 11x7 μέτρα. Εντός αυτού, υπήρχε ο τάφος του Νεοπτόλεμου καθώς και βωμός στον βόρειο τοίχου της περιβόλου. Κατά το 338 π.Χ., μετά τη μάχη της Χαιρώνειας είχε ανακαινιστεί από τους Θεσσαλούς, οι οποίοι τιμούσαν ιδιαίτερα τον Νεοπτόλεμο. Άλωση της Τροίας (Πολύγνωτος), αναπαράσταση πανοραμικής τοιχογραφίας μεγαλογραφίας του φημισμένου αρχαίου έλληνα ζωγράφου Πολύγνωτου. Ο Νεοπτόλεμος έδωσε το όνομά του στον αστεροειδή 2260 Νεοπτόλεμο (2260 Neoptolemus) της Τρωικής Ομάδας, που ανακαλύφθηκε το 1975. Νεοπτολέμειος τιμωρία.
Ζενές Ες

Η Ζενές Ες (λουξεμβουργιανά: Jeunesse Esch, γαλλικά: AS La Jeunesse d'Esch) είναι κορυφαία ποδοσφαιρική ομάδα του Λουξεμβούργου με 27 πρωταθλήματα και 12 κύπελλα. Προέρχεται από την πόλη Ες-συρ-Αλζέτ, η οποία βρίσκεται στο νοτιοδυτικό Λουξεμβούργο. Ιδρύθηκε το 1907 και οι εμφανίσεις της είναι ασπρόμαυρες ριγέ φανέλες με μαύρα παντελονάκια. Ως έδρα χρησιμοποιεί το Σταντ ντε λα Φροντιέρ, χωρητικότητας 5.400 θεατών.

 Η Ζενές Ες ιδρύθηκε το 1907 και αρχικά ονομάστηκε: Jeunesse la Frontière d'Esch. Το προσωνύμιο "La frontière" (προωθημένος) επιλέχτηκε για να τονιστεί πόσο κοντά βρισκόταν το γήπεδό της με τα γαλικά σύνορα. Το 1918 το "La frontière" αφαιρέθηκε και η ομάδα πήρε το σημερινό της όνομα. Μόνο την περίοδο της ναζιστικής κατοχής, στη διάρκεια του Β΄ παγκοσμίου πολέμου, οι ναζί επέβαλαν το γερμανικό όνομα: SV Schwarz-Weiß 07 Esch, δηλαδή "Μελανόλευκοι ’07 του Ες", το οποίο μετά τον πόλεμο καταργήθηκε αμέσως. Η Ζενές Ες είναι η πιο επιτυχημένη ποδοσφαιρική ομάδα του Λουξεμβούργου. Το 1921 πήρε το πρώτο της πρωτάθλημα. Συνολικά έχει κατακτήσει 27, που αποτελεί εθνικό ρεκόρ. Το πιο πρόσφατο είναι του 2004. Επίσης, έχει 12 κύπελλα και 8 νταμπλ. Συμμετέχει στις ευρωπαϊκές διοργανώσεις από το 1958 αλλά συνήθως δεν προκρίνεται πέραν των αρχικών προκριματικών γύρων, όπως όλες οι ομάδες του Λουξεμβούργου. Η πιο αξιόλογη επιτυχία της ήταν το 1973 στο Κύπελλο Πρωταθλητριών, όταν απέσπασε ισοπαλία 1-1 εκτός έδρας από τη Λίβερπουλ, τότε κάτοχο του Κυπέλλου ΟΥΕΦΑ. Πρωτάθλημα Λουξεμβούργου (28): 1921, 1937, 1951, 1954, 1958, 1959, 1960, 1963, 1967, 1968, 1970, 1973, 1974, 1975, 1976, 1977, 1980, 1983, 1985, 1987, 1988, 1995, 1996, 1997, 1998, 1999, 2004, 2010 Επίσης, έχει τερματίσει 13 φορές στη δεύτερη θέση.Κύπελλο Λουξεμβούργου (13): 1935, 1937, 1946, 1954, 1973, 1974, 1976, 1981, 1988, 1997, 1999, 2000, 2013 Επίσης, έχει φτάσει άλλες 11 φορές στον τελικό. Έχει συμμετάσχει πάνω από 30 φορές στις ευρωπαϊκές διοργανώσεις. Έχει δώσει 65 ματς κι έχει φέρει: 8 νίκες, 7 ισοπαλίες και 50 ήττες (53-215 γκολ). Κύπελλο Πρωταθλητριών: 21 συμμετοχές. Δυο φορές προκρίθηκε στο 2ο γύρο με προπονητή τον Τζορτζ Μπέρι. Το 1959-60 απέκλεισε την πολωνική Λότζ με 5-0, 1-2. Το 1963-64 απέκλεισε τη φινλανδική Χάκα με 1-4, 4-0.Κύπελλο Κυπελλούχων: 3 συμμετοχές.Κύπελλο ΟΥΕΦΑ: 7 συμμετοχές. Επίσημη ιστοσελίδα
Κόττζεμπι

Ο Κόττζεμπι, κόττσεμπι, ή γκόττζεμπι (κορεατικά: 꽃 제비, μεταγραφή kkotjebi, kkotchebi) είναι κορεατικός όρος που υποδηλώνει τα άστεγα παιδιά στη Βόρεια Κορέας. Ο όρος σημαίνει κυριολεκτικά "ανθίζοντα (꽃) χελιδόνια (제비)", καθώς οι κότζεμπι αναζητούν συνεχώς τροφή και καταφύγιο. Οι Κόττζεμπι δεν είναι επίσημα αναγνωρισμένοι στη Βόρεια Κορέα, και οποιαδήποτε αναφορά του όρου σε κρατικές δημοσιεύσεις και έγγραφα απαγορεύεται.

 Οι ορφανοί κόττζεμπι εμφανίστηκαν για πρώτη φορά μαζικά στα μέσα της δεκαετίας του 1990 στον απόηχο του βορειοκορεατικού λιμού, ο οποίος προκάλεσε την κατάρρευση του συστήματος διανομής φαγητού της χώρας. Σε μια προσπάθεια να "σταθεροποιήσει την επιβίωση των ανθρώπων σε όλη τη χώρα", η κυβέρνηση της Βόρειας Κορέας ίδρυσε τα ειδικά "Στρατόπεδα Κράτησης Παιδιών", το 1995, τα οποία ήταν ουσιαστικά υποβαθμισμένα διαμερίσματα. Λόγω των κακών συνθηκών στα στρατόπεδα κράτησης παιδιά έχουν πεθάνει από υποσιτισμό. Οι κόττζεμπι είναι συνεχώς αναγκασμένοι να αναζητήσουν τροφή και έτσι συγκεντρώνονται σε ομάδες ζητιάνων και πορτοφολάδων. Οι περισσότεροι κόττζεμπι τρώνε μόνο μία φορά την ημέρα. Η διατροφή τους, μαζί με το φαγητό που θα αποκτήσουν από την ζητιανά, αποτελείται κυρίως από το σούπα γρασιδιού, άγρια λαχανικά κουάκερ και ρίζες γρασιδιού. Ανθρώπινα δικαιώματα στη Βόρεια Κορέα Παιδί του δρόμου Ορφανά στη Σοβιετική Ένωση
Βασίλης Μιχαλολιάκος

Ο Βασίλης Μιχαλολιάκος είναι πολιτικός πρώην δήμαρχος Πειραιά. Γεννήθηκε στα Κορογονιάνικα της Μέσα Μάνης, στις 20 Νοεμβρίου 1952. Είναι νυμφευμένος με την καθηγήτρια γαλλικών Κατερίνα Τζάνου, με την οποία απέκτησαν μία κόρη, τη Φιλιώ-Νόρα. Έχει δύο εγγονούς, τον Γιάννη και τον Βασίλη. Αποφοίτησε από την Ιατρική Σχολή του Πανεπιστημίου Αθηνών. Είναι ογκολόγος – ακτινοθεραπευτής, ενώ έχει εργαστεί στο ογκολογικό – ακτινοθεραπευτικό εργαστήριο του ΝΙΜΙΤΣ. Ομιλεί αγγλικά ,γαλλικά και γερμανικά. Είναι ξάδερφος με τον Γενικό Γραμματέα της Χρυσής Αυγής Νίκο Μιχαλολιάκο.

 Αποτελεί ιδρυτικό μέλος της ΟΝΝΕΔ και της φοιτητικής παράταξής της, της ΔΑΠ-ΝΔΦΚ. Μάλιστα, κατά το διάστημα 1981 – 1984, διετέλεσε Πρόεδρος της ΟΝΝΕΔ. Από το 1990 έως το 2010, εκλεγόταν αδιάλειπτα βουλευτής στην Α’ Περιφέρεια Πειραιώς και Νήσων με το κόμμα της Νέας Δημοκρατίας. Μετείχε σε σημαντικές Κοινοβουλευτικές Επιτροπές, μεταξύ των οποίων στην Επιτροπή Διεκδίκησης για να διοργανωθούν οι Ολυμπιακοί Αγώνες στην Ελλάδα και στην Επιτροπή για την Καταπολέμηση των Ναρκωτικών. Έχει συμμετάσχει, μεταξύ άλλων, στις ακόλουθες επιτροπές της Βουλής: Διαρκής Επιτροπή Δημόσιας Διοίκησης, Δημόσιας Τάξης και Δικαιοσύνης (Θέση: Μέλος), Ειδική Μόνιμη Επιτροπή Ελληνισμού της Διασποράς ή Οικουμενικού Ελληνισμού (Θέση: Μέλος), Διαρκής Επιτροπή Κοινωνικών Υποθέσεων (Θέση: Μέλος). Από το 1981 – 2004 αποτελεί μέλος της Κεντρικής Επιτροπής της Ν.Δ, ενώ κατά την περίοδο 1997– 2001 είναι εκλεγμένο μέλος της Εκτελεστικής Επιτροπής του κόμματος. Διετέλεσε Τομεάρχης της Νέας Δημοκρατίας επί των Κοινωνικών Υποθέσεων το διάστημα 1997 – 2000. Τον Απρίλιο του 2001 εκλέγεται στο πολιτικό συμβούλιο του κόμματος. Κατά την περίοδο 1997 – 2000, διετέλεσε Κοινοβουλευτικός Εκπρόσωπος της Νέας Δημοκρατίας σε θέματα Υγείας, Εργασίας, Πρόνοιας και Κοινωνικών Ασφαλίσεων. Ο Κώστας Καραμανλής τον όρισε υφυπουργό Εθνικής Άμυνας με το Βασίλη Μιχαλολιάκο να ορκίζεται στις 10 Μαρτίου του 2004. Το 2010 εκλέχτηκε δήμαρχος Πειραιά. Το 2014 έχασε στις εκλογές απέναντι στο συνδυασμό "Πειραιάς Νικητής", με αποτέλεσμα να ανακηρύσσεται νέος δήμαρχος Πειραιά ο Γιάννης Μώραλης. Συμμετείχε ως υποψήφιος, χωρίς να καταφέρει να εκλεγεί, στις Ευρωεκλογές του 2019 με τη Νέα Δημοκρατία. Βασίλης Μιχαλολιάκος Αρχειοθετήθηκε 2009-09-17 στο Wayback Machine., προσωπικός ιστότοπος Βιογραφικό του Βασίλη Μιχαλολιάκου, ιστότοπος της Βουλής των Ελλήνων
Μπάντλεϊ Ντέβεσι

Ο Μπάντλεϊ Ντέβεσι (Sir Baddeley Devesi, 1941-2012), Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μεγαλόσταυρος Ιππότης του Βασιλικού Βικτωριανού Τάγματος είναι πρώην πολιτικός από τα Νησιά του Σολομώντα. Τιμήθηκε με τον τίτλο του Τάγματος του Αγίου Μιχαήλ και Αγίου Γεωργίου (GCMG), καθώς επίσης και με το Βασιλικό Βικτωριανό Τάγμα (GCVO). Ήταν ο πρώτος μετά την ανεξαρτησία Γενικός Κυβερνήτης των Νήσων Σολομώντα, από το 1978 ως το 1988.

 Γεννήθηκε στο Γκουανταλκανάλ στις 16 Οκτωβρίου 1941. Στα τέλη της δεκαετίας του 1970 έγινε Γενικός Κυβερνήτης και στη συνέχεια ανέλαβε πολιτικές θέσεις, όπως υπουργός και αντιπρόεδρος της κυβέρνησης. Στις 7 Ιουλίου του 1978 τα Νησιά του Σολομώντα έγιναν ανεξάρτητα από το Ηνωμένο Βασίλειο και ο Ντέβεσι ανέλαβε πρώτος Γενικός Κυβερνήτης. Την περίοδο της ανεξαρτησίας υπήρξε πολύ επικριτικός προς τη Βρετανία, επειδή κατά την άποψή του είχε εσπευσμένα παραχωρήσει αυτονομία και τελικά αυτό το γεγονός οδήγησε σε πολιτική κρίση. Χαρακτηριστικά είχε πει "ότι η Αυτοκρατορία άφηνε πίσω της ένα σύστημα βρετανικής δικαιοσύνης και κοινοβουλίου, όμως για ένα νησί με 4 ηφαίστεια και με 70 γλώσσες." Ιδιαίτερα ανησυχούσε για την ανάπτυξη της οικονομίας. Η θητεία του έληξε στις 7 Ιουλίου του 1988, οπότε και τον διαδέχθηκε ο Τζορτζ Λέπινγκ. Την περίοδο από το 1989 ως το 1990 χρημάτισε υπουργός Εξωτερικών και στη συνέχεια Εσωτερικών, από το 1990 ως το 1992. Το 1990 ανέλαβε αντιπρόεδρος της κυβέρνησης, αξίωμα στο οποίο διατηρήθηκε ως το 1993 και επανήλθε για δεύτερη φορά από το 1997 ως το 2000, οπότε και ανατράπηκε με πραξικόπημα. Στη συνέχεια αποσύρθηκε από την πολιτική.Το 1993 απηύθυνε λόγο προς τη Γενική Συνέλευση του ΟΗΕ, αναφορικά με τις αλλαγές του κλίματος. Υπήρξε επίσης υποστηρικτής της Συνθήκης της Ραροτόνγκα.Μετά το πραξικόπημα, ζήτησε να σταλούν ειρηνευτικές δυνάμεις από την Αυστραλία και τη Νέα Ζηλανδία. Έπειτα από τη διεξαγωγή των εκλογών του 2006, ενθάρρυνε τους εκλογικούς παρατηρητές να εξασφαλίσουν έναν ομαλό σχηματισμό κυβέρνησης.Ο Ντέβεσι απεβίωσε σε ηλικία 70 ετών στις 16 Φεβρουαρίου 2012. Βιογραφία στον ιστότοπο της εφημερίδας Solomon Star
Πανελλήνιον (ατμόπλοιο)

Το Πανελλήνιον ήταν ένα από τα πρώτα Ελληνικά ελικοφόρα ατμόπλοια, που χρησιμοποιήθηκε αρχικά ως ταχυδρομικό (ποστάλ), μετέπειτα ως πολεμικό και στη συνέχεια ως εμπορικό πλοίο για περίπου μισό αιώνα. Υπό τη συνεχή δε διακυβέρνηση των άξιων πλοιάρχων του κατέστη τελικά θρυλικό, αποκομίζοντας μεγάλη δόξα.

 Ναυπηγήθηκε το 1855, επί βασιλείας του Όθωνα, προς εκσυγχρονισμό και ανανέωση του ελληνικού βασιλικού στόλου. Η ναυπήγησή του έγινε στα ναυπηγεία Henderson υπό την εποπτεία του Έλληνα ναυπηγού Γ. Τομπάζη. Έφερε δύο ιστούς για ιστιοφορία και μία μεγάλη σε ύψος καπνοδόχο μεταξύ αυτών. Η δε ταχύτητά του έφθανε τους 11 κόμβους. Τη ναυπήγηση αυτού ακολούθησαν και άλλα τρία μείζονος εκτοπίσματος πλοία, τα «Ένωσις», «Κρήτη» και «Αρκάδι», που αποτέλεσαν και τον πρωτοποριακό (για την Ελλάδα και όλη την Α. Μεσόγειο) ατμο-ελικοκίνητο στόλο, ο οποίος διατέθηκε στην τότε "Υπηρεσία των Ταχυδρομείων", που τελούσε υπό την εποπτεία του Υπουργείου Εσωτερικών. Με την άφιξή του "Πανελληνίου" και των αδελφών πλοίων στην Ελλάδα και την ύψωση της ελληνικής σημαίας, το 1857, με ειδική σύμβαση εκχωρήθηκαν στη νεοσύστατη τότε "Ελληνική Ατμοπλοΐα" Ερμούπολης, τη λεγόμενη απλούστερα "Συριανή", για την ανάπτυξη ακτοπλοϊκών συγκοινωνιών, που μέχρι τότε ήταν προβληματικές μέχρι ανύπαρκτες. Επί βασιλείας του Γεωργίου Α΄, με το ξέσπασμα της Κρητικής Επανάστασης (1866-1868), το «Πανελλήνιον» μαζί με το «Ύδρα» εξοπλίστηκαν στα ναυπηγεία της Σύρου με 2 πυροβόλα έκαστο και χρησιμοποιήθηκαν αμέσως στη ρήξη του αποκλεισμού της Κρήτης, που επιχειρούσαν τότε πλοία της Οθωμανικής Αυτοκρατορίας και στην αποστολή και αποβίβαση εθελοντών μαχητών, τροφίμων και οπλισμού σε ενίσχυση των επαναστατών. Επειδή είχαν μικρή χωρητικότητα, το «Πανελλήνιον» και το «Ύδρα» αντικαταστάθηκαν από τα άλλα τρία που προαναφέρθηκαν. Κατά τη διάρκεια της επανάστασης αυτής το «Πανελλήνιον» εκτέλεσε συνολικά εννέα δρομολόγια και διάφορους άλλους μικρούς πλόες αναγνώρισης. Στην τριετία αυτή κυβερνήτες του διετέλεσαν οι πλοίαρχοι Ν. Σαχτούρης, Β. Ορλώφ και Ν. Αγγελικάρης. Την 1η Οκτωβρίου 1866 το «Πανελλήνιον», μετά από το πέρας αποβιβάσεως εθελοντών υπό τον ταγματάρχη Χ. Ζυμβρακάκη και πολεμοφοδίων στον όρμο του Λουτρού των Σφακίων, κινδύνεψε, αφού προσβλήθηκε από τουρκική ακτοφυλακίδα, κατόρθωσε όμως να ξεφύγει κόβοντας την καδένα και εγκαταλείποντας την άγκυρα. Κατά την Κρητική Επανάσταση του 1878, συμμετείχε ομοίως όπως και στη προηγούμενη, εκτελώντας δεκαεπτά δρομολόγια. Κυβερνήτες του στην περίοδο αυτή διετέλεσαν οι πλοίαρχοι Ν. Σουρμελής και Ν. Δρίβας. Μεγάλη Στρατιωτικὴ καὶ Ναυτικὴ Ἐγκυκλοπαιδεία. Tόμος Πέμπτος: Νάβα–Σαρακηνοί. Ἀθήναι: Ἔκδοσις Μεγάλης Στρατιωτικῆς καὶ Ναυτικῆς Ἐγκυκλοπαιδείας. 1930, σελ. 248. OCLC 31255024.
Ολυμπιακοί Δήμοι της Ελλάδος

Ολυμπιακοί Δήμοι της Ελλάδας ονομάστηκαν οι δήμοι στους οποίους τελέστηκαν ολυμπιακά αγωνίσματα κατά την Ολυμπιάδα του 2004 της Αθήνας. Οι δήμοι αυτοί πριν τους Ολυμπιακούς Αγώνες είχαν κάνει σημαντική προετοιμασία και είχαν παραχωρήσει ελεύθερους ή δημοτικούς χώρους για τη διευκόλυνση της τέλεσης των αγώνων.

 Οι προετοιμασίες των Ολυμπιακών αγώνων έγιναν από την Ελληνική κυβέρνηση και την Ανώνυμη Εταιρία «Αθήνα 2004». Το κείμενο κατευθύνσεων υπογράφτηκε μεταξύ των Ολυμπιακών Δήμων και της «Αθήνα 2004». Ολυμπιακοί Δήμοι ονομάζονται οι δήμοι αυτοί, που φιλοξένησαν Ολυμπιακές εγκαταστάσεις, αθλητικές και μη, Ολυμπιακά προπονητικά κέντρα φιλοξένησαν ένα μέρος των Ολυμπιακών αθλημάτων που διαδραματίσθηκαν εκτός Ολυμπιακών εγκαταστάσεων βρίσκονται κατά μήκος του «Ολυμπιακού δακτυλίου». Μαρούσι Ελληνικό Άνω Λιόσια Φάληρο Γαλάτσι Γουδί Νίκαια Αττικής Δήμος Αθηναίων Περιστέρι Βουλιαγμένη Αχαρνές Αττικής Ηράκλειο Θεσσαλονίκη Νέα Ιωνία Μαγνησίας Μαραθώνας Μαρκόπουλο Μεσογαίας Αρχαία Ολυμπία Πάτρα Πειραιάς Ολυμπιακές εγκαταστάσεις της Ελλάδος Δήμοι - δέσμιοι της ΔΟΕ και των πολυεθνικών!, Ριζοσπάστης, Τετάρτη 10 Οκτ. 2001 (ανακτήθηκε στις 2 Αυγ. 2009)
Γωνιακή συχνότητα

Στη φυσική, η γωνιακή συχνότητα ω (αναφέρεται και ως γωνιακή ταχύτητα, κυρίως για την περιστροφική κίνηση) είναι το βαθμωτό μέγεθος της γωνιακής μετατόπισης ανά μονάδα χρόνου (π.χ. στις περιστροφικές κινήσεις) ή του ρυθμού μεταβολής της φάσης ενός ημιτονοειδούς κύματος (π.χ. σε ταλαντώσεις και κύματα). Η γωνιακή συχνότητα συνιστά μέτρο της ψευδοδιανυσματικής ποσότητας της γωνιακής ταχύτητας. Μία πλήρης στροφή ισούται με 2 π {\displaystyle 2\pi } ακτίνια, εξού και ο μαθηματικός τύπος της γωνιακής συχνότητας:όπου ω {\displaystyle \omega } είναι η γωνιακή συχνότητα σε ακτίνια ανά δευτερόλεπτο, T {\displaystyle T} είναι η περίοδος σε δευτερόλεπτα και f {\displaystyle f} είναι η συχνότητα σε χερτζ (ενίοτε η συχνότητα συμβολίζεται με το γράμμα ν).

 Στο διεθνές σύστημα μονάδων SI, η γωνιακή συχνότητα αποδίδεται συνήθως σε ακτίνια ανά δευτερόλεπτο, ακόμη και όταν δεν χρησιμοποιείται για την περιγραφή κάποιας περιστροφικής κίνησης. Η μονάδα Hertz (Hz) είναι διαστατικά ισοδύναμη, αλλά κατά σύμβαση χρησιμοποιείται μόνο για τη συχνότητα, f {\displaystyle f} , ποτέ για τη γωνιακή συχνότητα ω {\displaystyle \omega } , προς αποφυγή σύγχυσης (σημειωτέον ότι το ακτίνιο συχνά παραλείπεται κατά την έκφραση μεγεθών σε μονάδες SI. Για ένα αντικείμενο που περιστρέφεται η βρίσκεται σε τροχιά, η απόστασης από τον άξονα περιστροφής, r {\displaystyle r} , η εφαπτομενική ταχύτητα, v {\displaystyle v} , και η γωνιακή συχνότητα της περιστροφής σχετίζονται. Ειδικότερα, κατά τη διάρκεια μιας περιόδου, T {\displaystyle T} , ένα σώμα σε κυκλική κίνηση διανύει απόσταση v T {\displaystyle vT} . Η απόσταση αυτή ισούται με τη συνολική διαδρομή που διανύεται από το σώμα, 2 π r {\displaystyle 2\pi r} . Εξισώνοντας τις δύο ποσότητες και χρησιμοποιώντας τη σχέση μεταξύ περιόδου και γωνιακής συχνότητας, ω = 2 π T {\textstyle \omega ={\frac {2\pi }{T}}} , λαμβάνουμε τη σχέση: Έστω ένα αντικείμενο που ταλαντώνεται γύρω από μία θέση ισορροπίας και μεταξύ δύο ακραίων θέσεων, όντας συνδεδεμένο σε ιδανικό ελατήριο αμελητέας μάζας και μηδαμινής απόσβεσης. Η κίνηση αυτή ονομάζεται απλή αρμονική ταλάντωση και η γωνιακή της συχνότητα δίνεται από τον τύπο: όπου k {\displaystyle k} είναι η σταθερά του ελατηρίου και m {\displaystyle m} είναι η μάζα του αντικειμένου. Η επιτάχυνση του αντικειμένου μπορεί να υπολογιστεί με τον τύπο: όπου το x {\displaystyle x} είναι η μετατόπιση από τη θέση ισορροπίας. Χρησιμοποιώντας τη συχνότητα f {\displaystyle f} , η εξίσωση γίνεται: Η γωνιακή συχνότητα συντονισμού σε ένα κύκλωμα LC σειράς ισούται με την τετραγωνική ρίζα του πολλαπλασιαστικού αντιστρόφου του γινομένου της χωρητικότητας ( C {\displaystyle C} σε φαράντ) επί της αυτεπαγωγής του κυκλώματος ( L {\displaystyle L} , σε henry): Olenick, Richard P.· Apostol, Tom M. (2007). The Mechanical Universe. New York City: Cambridge University Press. σελίδες 383–385, 391–395. ISBN 978-0-521-71592-8.
Αμινατά Τουρέ

Η Αμινατά Τουρέ (Aminata Touré, γενν. στις 12 Οκτωβρίου 1962) είναι πολιτικός από τη Σενεγάλη και υπηρέτησε ως πρωθυπουργός από την 1η Σεπτεμβρίου 2013 ως τις 4 Ιουλίου 2014. Είναι η δεύτερη γυναίκα πρωθυπουργός στην ιστορία της Σενεγάλης μετά τη Μάμε Μαντιόρ Μπογιέ και υπηρέτησε ως υπουργός Δικαιοσύνης από το 2012 ως το 2013, μέχρι την ανακοίνωση του πρωθυπουργικού διορισμού της από την ίδια,. Υποσχέθηκε να συνεχίσει την πολιτική της ανάπτυξης με σκοπό να βελτιωθεί το βιοτικό επίπεδο των πολιτών της χώρας της. Στον Τύπο αναφέρεται με το ψευδώνυμο "Σιδηρά Κυρία". Έχει αγωνιστεί για τα δικαιώματα των γυναικών.

 Στα νιάτα της έπαιξε ποδόσφαιρο στην ομάδα Dakar Gazelles. Εργάστηκε επί πενταετία στο Ταμείο των Ηνωμένων Εθνών για τον ΠληθυσμόΩς υπουργός Δικαιοσύνης εργάστηκε για την καταπολέμηση της διαφθοράς. Μετά το διορισμό της στην πρωθυπουργία, διόρισε το Σιντικί Καμπά ως αντικαταστάτη της στο υπουργείο Δικαιοσύνης, ο οποίος έτυχε κριτικής, εξαιτίας των προσπαθειών του να αποποινικοποιήσει την ομοφυλοφιλία. Η κυβέρνησή της επικρίθηκε επίσης από φεμινίστριες, καθώς αποτελείται από 4 γυναίκες και 28 άντρες.Μετά την ήττα της στις τοπικές εκλογές στο Ντακάρ, τον Ιούνιο του 2014, η Τουρέ παραιτήθηκε και τον Ιούλιο της ίδιας χρονιάς αντικαταστάθηκε από τον Μοχάμεντ Ντιόν. Πολυμέσα σχετικά με το θέμα Aminata Touré στο Wikimedia Commons
ΠΑΣ Θύελλα Μοναστηρακίου

Ο Ποδοσφαιρικός Αθλητικός Σύλλογος Θύελλα Μοναστηρακίου, συντμημένα Π.Α.Σ. Θύελλα Μοναστηρακίου και επίσης γνωστός απλά ως Θύελλα Μοναστηρακίου είναι ποδοσφαιρικός σύλλογος που εδρεύει στο Μοναστηράκι Αιτωλοακαρνανίας. Επίσημο έτος ίδρυσης του συλλόγου είναι το 1961 και τα χρώματά του είναι το μπλε και το κίτρινο. Αγωνίζεται στο Δημοτικό γήπεδο Μοναστηρακίου.

 Τα πρώτα χρόνια συμμετείχε στις τοπικές διοργανώσεις της (τότε) Ε.Π.Σ. Ηπείρου , από το 1981-82 εντάχθηκε στην Ε.Π.Σ. Αιτωλοακαρνανίας και από το 2015 στην Ε.Π.Σ. Πρέβεζας-Λευκάδας. Στη διαδρομή των χρόνων συνέβη μετονομασία της ομάδας σε Α. Ο. Μοναστηρακίου. Αυτό όμως δεν άρεσε σε πολλούς και το 2015 το ιστορικό σωματείο πήρε πάλι την παλιά ονομασία ΠΑΣ Θύελλα Μοναστηρακίου, προσθέτοντας και το έτος της αλλαγής Το 2015.Πριν από μερικά χρόνια, η Θύελλα ήταν στη Β’ ερασιτεχνική κατηγορία. Με προπονητή τον παλαιό ποδοσφαιριστή της Αναγέννησης Άρτας κ.α. ομάδων Ηρακλή Στασινό, η Θύελλα κατακτά την άνοδο για πρώτη φορά στα χρονικά, στη Γ΄Εθνική. τη σπουδαιότερη διάκριση στην ιστορία της.Το 2019-20 κατέκτησε το πρωτάθλημα της ΕΠΣ Πρέβεζας Λευκάδας και ανέβηκε στην Γ εθνική κατέλαβε την πρώτη θέση με 61 βαθμούς, αφήνοντας πολύ πίσω άλλες ιστορικές ομάδες, όπως τον Εθνικό Φιλιππιάδας και τον Απόλλωνα Πάργας που είχαν 50 βαθμούς αλλά και τον Πανλευκάδιο που είχε 46 βαθμούς. Σε 24 παιχνίδια σημείωσε 94 γκολ και δέχτηκε 21. Περίπου 4 γκολ σε κάθε παιχνίδι, με αρχισκόρερ τον Αποστόλη Τσιούνη που έβαλε τα μισά και παραπάνω τέρματα της ομάδας του. Πρωταθλήματα ΕΠΣ Πρέβεζας Λευκάδας:1 (2019-20)
Soul Kitchen (τραγούδι)

Το "Soul Kitchen" είναι τραγούδι του αμερικανικού ροκ συγκροτήματος The Doors το οποίο συμπεριλήφθηκε στον πρώτο δίσκο του συγκροτήματος The Doors. Χρόνια μετά τη κυκλοφορία του, το κομμάτι παρουσιάστηκε στην γνωστή ταινία Forrest Gump.

 Ο τραγουδιστής των Doors, Τζιμ Μόρισον έγραψε τους στίχους το καλοκαίρι του 1965, για το εστιατόριο όπου συνήθιζε να τρώει στο Βένις (Λος Άντζελες) που ονομάζονταν "Olivia's". To riff της κιθάρας εμπνεύστηκε από το κομμάτι "Papa’s Got a Brand New Bag", του Τζέιμς Μπράουν. Το κομμάτι έχει υποστεί και αρκετές διασκευές, μια από τις πιο γνωστές είναι των X το οποίο κυκλοφόρησε το 1980 στον πρώτο τους δίσκο Los Angeles. Ο Μπάντι Ριτς διασκεύασε το κομμάτι σε ένα live το 1969. Το έχουν διασκευάσει επίσης οι Echo and the Bunnymen. Επίσης είναι γνωστή η διασκευή της Πάττι Σμιθ το οποίο κυκλοφόρησε το 2007 στον δίσκο της Twelve. Το Soul Kitchen ηχογραφήθηκε από τους εξής μουσικής:Οι Doors Τζιμ Μόρισον – φωνητικά Ρόμπι Κρίγκερ – κιθάρα Ρέι Μάνζαρεκ – πλήκτρα Τζον Ντένσμορ – τύμπαναΓκεστ συμμετοχές Λάρι Νέτσελ – μπάσο Lyrics of this song Αρχειοθετήθηκε 2020-01-15 στο Wayback Machine. on MetroLyrics
Βρετανικές Δυνάμεις Κύπρου

Οι Βρετανικές Δυνάμεις Κύπρου είναι η ονομασία των Βρετανικών Ένοπλων Δυνάμεων που σταθμεύουν στις Περιοχές Κυρίαρχων Βάσεων Ακρωτηρίου και Δεκέλειας στο νησί της Κύπρου ή σε ένα αριθμό σχετικών δεσμευμένων χώρων στην Κυπριακή Δημοκρατία. Το Ηνωμένο Βασίλειο διατηρεί στρατιωτική παρουσία στο νησί, προκειμένου να διατηρήσει μια στρατηγική θέση στο ανατολικό άκρο της Μεσογείου, προκειμένου να χρησιμοποιηθεί ως σημείο στάσης των δυνάμεων που αποστέλλονται σε περιοχές της Μέσης Ανατολής και της Ασίας. Επί του παρόντος, στην Κύπρο υπηρετούν περίπου 3.500 άτομα.

 Εκτός από τις Περιοχές Κυρίαρχων Βάσεων Ακρωτηρίου και Δεκέλειας, η συνθήκη εγκαθίδρυσης του 1960 μεταξύ του Ηνωμένου Βασιλείου και της Κυπριακής Δημοκρατίας έδωσε στο Ηνωμένο Βασίλειο το δικαίωμα να χρησιμοποιεί μόνιμα 40 επιπλέον περιοχές στο νησί για στρατιωτικούς σκοπούς. Τρεις δεσμευμένες στρατιωτικές εγκαταστάσεις βρίσκονται στο έδαφος της Τουρκοκρατούμενης Βόρειας Κύπρου. Δεν χρησιμοποιούνται προς το παρόν από τις βρετανικές δυνάμεις Κύπρου επειδή το Ηνωμένο Βασίλειο δεν αναγνωρίζει την κυβέρνηση της Βόρειας Κύπρου. Οι δύο βρετανικοί θύλακες στην Κυπριακή Δημοκρατία λειτουργούν ως πλατφόρμες προβολής βρετανικών στρατιωτικών δυνάμεων στην Ανατολική Μεσόγειο και στη Μέση Ανατολή. Οι θύλακες χρησιμεύουν ως κέντρα περιφερειακής παρακολούθησης των επικοινωνιών από την ανατολική Μεσόγειο μέσω της Μέσης Ανατολής στο Ιράν.. Οι εγκαταστάσεις εντός των παρακρατηθέντων περιοχών υποστηρίζουν επίσης τις βρετανικές στρατιωτικές δραστηριότητες σε δεσμευμένες τοποθεσίες στην Κυπριακή Δημοκρατία και παρέχουν μοναδική κατάρτιση.Δυτική Περιοχή Κυρίαρχων Βάσεων Ανατολική Περιοχή Κυρίαρχων Βάσεων
Μονή Αγίου Μάρκου Χίου

Η Ιερά Μονή (Σκήτη) Αγίου Μάρκου Ευαγγελιστού είναι ανδρικό μοναστήρι στη Χίο. Το Μοναστήρι είναι κατασκευασμένο στο όρος Πένθοδος, περίπου 15 χιλιόμετρα δυτικά της πόλης της Χίου. Η Μονή ακολουθεί το Ιουλιανό ημερολόγιο (Παλαιό).

 Το Μοναστήρι ιδρύθηκε το 1840, από τον Μοναχό Παρθένιο, σε προϋπάρχοντα, από το 1700, ερειπωμένο ναό του Ευαγγελιστή Μάρκου, πλησίον του οποίου σε μια σπηλιά ασκήτευσε ο Γέροντας. Ο Γέροντος Παρθένιος, καλλώπισε τον Ναό του Αγίου Μάρκου, ανήγειρε κελιά για τους μοναχούς, ξενώνα για τους προσκυνητές, άνοιξε πηγάδι για τους μοναχούς και με προσευχή του Οσίου Παρθενίου ανάβλυσε νερό ,καθάρισε τις δεξαμενές, φύτεψε δέντρα και αμπέλια, περιτείχισε το χώρο. Απεβίωσε το 1883 και ετάφη στο νάρθηκα του Καθολικού της Μονής. Ο Υγούμενος Γαβριήλ υποτακτικός του Αγίου Παρθενίου, μεγάλωσε το ναό με το παρεκκλήσιο του Αγίου Συμεών του Νέου Θεολόγου, ανήγειρε τον Ναό του Αγίου Ιωάννου του Χρυσοστόμου έξω από τον περίβολο, μεγάλο ξενώνα, φρόντισε για το εργαστήριο αγιογραφίας και εμπλούτισε τη βιβλιοθήκη. Η Μονή του Αγίου Μάρκου, διαδραμάτισε σημαντικό ρόλο στην Απελευθέρωση της Χίου το 1912, προσφέροντας τις υπηρεσίες τους οι μοναχοί στον Ελληνικό Στρατό. Σημαντική ήταν η προσφορά της Μονής στην περίθαλψη μεγάλου αριθμού προσφύγων κατά τον πρώτο διωγμό του 1914 και κατά τη Μικρασιατική καταστροφή του 1922. Σήμερα, σώζεται το ψηλό καμπαναριό, ενώ γύρω από την αυλή της Μονής βρίσκονται η βιβλιοθήκη, το εργαστήριο ζωγραφικής, τα κελιά, και ο ναός με τον τάφο του ιδρυτή Οσίου Παρθενίου στο νάρθηκα, το τέμπλο με την εικόνα του Αγίου Μάρκου που χρονολογείται περί το 1873, τα παρεκκλήσια, τα κειμήλια της Μονής. Η Ιερά Μονή ακολουθεί το Πάτριο, Ιουλιανό Ορθόδοξο ημερολόγιο.
Κατερίνα Μπρεσκόφσκι

Η Κατερίνα Μπρεσκόφσκι (πραγματικό όνομα Εκατερίνα Κονσταντίνοβα Μπρέσκο – Μπρεσκόφσκαγια, Ρωσικά: Екатерина Константиновна Брешко-Брешковская, 13 Ιανουαρίου 1844 – 12 Σεπτεμβρίου 1934) ήταν μια Ρωσίδα σοσιαλίστρια, γνωστή ως Μπάμπουσκα, η Γιαγιά της Ρωσικής Επανάστασης.

 Έφυγε από το σπίτι της σε ηλικία 26 ετών για να ενταχθεί στους οπαδούς του αναρχικού Μιχαήλ Μπακούνιν στο Κίεβο. Σαν επαναστάτρια Ναρόντνικ, φυλακίστηκε το 1874 στην Κατόργκα και εξορίστηκε στη Σιβηρία το 1878, κατά την οποία της πήρε συνέντευξη ο Τζορτζ Κέναν, ένας δημοσιογράφος που εργαζόταν για το περιοδικό Century, μαζί με τον καλλιτέχνη Τζορτζ Α. Φροστ, ο Κέναν αργότερα θα πει: “Όλα τα πρότυπά μου για το θάρρος, τη γενναιότητα, και την ηρωική αυτοθυσία έχουν φτάσει στο ανώτατο σημείο για πάντα, και έφτασαν από το χέρι μιας γυναίκας”. Μετά την απελευθέρωσή της το 1896, δημιούργησε μια Σοσιαλ-Επαναστατική ομάδα και βοήθησε να οργανωθεί το Σοσιαλ-Επαναστατικό Κόμμα το 1901. Διέφυγε στην Ελβετία και στις ΗΠΑ το 1900. Μετά την επιστροφή της στην Αυτοκρατορική Ρωσία το 1905, συνελήφθη και εξορίστηκε πάλι στη Σιβηρία. Μετά τη Φεβρουαριανή Επανάσταση του 1917, οι πολιτικοί κρατούμενοι αφέθηκαν ελεύθεροι, και στην Μπρεσκόφσκι δόθηκε θέση στην κυβέρνηση του Αλέξανδρου Κερένσκι. Όταν οι Μπολσεβίκοι οργάνωσαν την Οκτωβριανή Επανάσταση, η Μπρεσκόφσκι αναγκάστηκε και πάλι να φύγει. Απεβίωσε στην Τσεχοσλοβακία. Ο γιός της Νικολάι Μπρέσκο-Μπρεσκόφσκι έγινε συγγραφέας. Breshko-Breshkovskaia, Ekaterina Konstantinovna, 1844-1934; Blackwell, Alice Stone, 1857-1950 (1918). The little grandmother of the Russian revolution. Boston: Little, Brown and Co. σελ. 370. from Archive.org Ekaterina Konstantinovna Breshko-Breshkovskai︠a︡; Lincoln Hutchinson (1931). Hidden springs of the Russian revolution : personal memoirs of Katerina Breshkovskaia. Ca, USA: Stanford University Press. (Russian) Breshko-Breshkovskaya's biography in the Historia est magistra vitae and the Commonwealth literary projects.
Περιοχή Σενγκερέμα

Η Περιοχή Σενγκερέμα (Αγγλικά: Sengerema District, Σουαχίλι: Wilaya ya Sengerema), είναι μια από τις επτά Περιοχές της Περιφέρειας Μουάνζα (Mwanza Region) στην Τανζανία. Συνορεύει στα βόρεια και στα ανατολικά με τη Λίμνη Βικτώρια (Lake Victoria), στα νότια με την Περιοχή Γκέιτα (Geita District) και στα νοτιοανατολικά με την Περιοχή Μισούνγκουι (Misungwi District). Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Σενγκερέμα (Sengerema District) ήταν 501.915 άτομα. Το 2012, ο πληθυσμός της περιοχής έχει αυξηθεί στα 663.034 άτομα.

 Για τις βουλευτικές εκλογές, η Περιοχή Σενγκερέμα (Sengerema District) χωρίζεται σε εκλογικές περιφέρειες. Από τις εκλογές του 2010, η Επαρχία Σενγκερέμα (Sengerema District) είχε δυο εκλογικές περιφέρειες: Εκλογική Περιφέρεια Μπουκόσα (Buchosa Constituency) Εκλογική Περιφέρεια Σενγκερέμα (Sengerema Constituency) Η Επαρχία Σενγκερέμα (Sengerema District), διαιρείται διοικητικά σε Τομείς. Κατά το 2002, η Επαρχία Σενγκερέμα (Sengerema District) διαιρείτο διοικητικά σε είκοσι-πέντε Τμήματα. Κατά το 2012, έχοντας υποστεί κάποια σημαντική αναδιοργάνωση, διαιρέθηκε σε τριάντα-τέσσερα Τμήματα (παρατίθεται παρακάτω σε παρένθεση, ο πληθυσμός κατά την απογραφή του 2012): Διοικητικές υποδιαιρέσεις της Τανζανίας Περιφέρεια Μουάνζα Μουάνζα Παραπομπές σημειώσεων
Καθαρά Δευτέρα

Η Καθαρά Δευτέρα είναι κινητή γιορτή, η οποία εξαρτάται από την ημερομηνία του Πάσχα. Συγκεκριμένα πέφτει κάθε χρόνο στο ξεκίνημα της 7ης εβδομάδας, δηλαδή 48 μέρες πριν το Ελληνορθόδοξο Πάσχα και προφανώς πάντοτε ημέρα Δευτέρα. Την ημέρα αυτή ξεκινάει η Σαρακοστή για την Ορθόδοξη Εκκλησία, ενώ ταυτόχρονα σημαίνει το τέλος των Αποκριών. Η Καθαρά Δευτέρα ονομάστηκε έτσι γιατί οι Χριστιανοί «καθαρίζονται» πνευματικά και σωματικά. Είναι μέρα νηστείας αλλά και μέρα αργίας για τους Χριστιανούς. Η νηστεία διαρκεί 40 μέρες, όσες ήταν και οι μέρες νηστείας του Χριστού στην έρημο. Εορτάζεται 48 ημέρες πριν την Κυριακή της Ανάστασης του Χριστού, το χριστιανικό Πάσχα.

 Η ημέρα της Καθαράς Δευτέρας, γιορτάζεται έντονα σε όλη την Ελλάδα, με διάφορα έθιμα και αποτελεί επίσημη αργία. Συνηθίζεται πανελλαδικά να τρώγεται λαγάνα, δηλαδή άζυμο ψωμί που παρασκευάζεται μόνο εκείνη τη μέρα, ταραμάς, χαλβάς, θαλασσινά, λαχανικά, ελιές και φασολάδα χωρίς λάδι. Κύρια έθιμα σε όλη την Ελλάδα είναι το πέταγμα του χαρταετού, αλλά και το λεγόμενο Γαϊτανάκι, έθιμο που έφεραν από τη Μικρά Ασία οι πρόσφυγες. Στα Μεστά και στους Ολύμπους και στο Λιθί της Χίου, αναβιώνει το Έθιμο του Αγά με τις ρίζες του στην Τουρκοκρατία, όπου σε ένα θεατρικό ο Αγάς ως δικαστής, καταδικάζει με χιούμορ τους θεατές. Άλλο έθιμο με ρίζες στην Τουρκοκρατία είναι εκείνο της μεταμφίεσης κάποιου κατοίκου της Αλεξανδρούπολης σε Μπέη και της περιφοράς του στην πόλη μοιράζοντας ευχές. Οι κάτοικοι του Πόρου καθαρίζουν τα μαγειρικά σκευάσματά τους από τα λίπη των κρεάτων που καταναλώθηκαν τις Απόκριες σε ένα έθιμο που αποκαλείται ξάρτυσμα. Σε ορισμένα χωριά της Κέρκυρας λαμβάνει μέρος ο Χορός των Παπάδων όπου οι ιερείς στήνουν χορό που ακολουθείται από τους γέροντες. Στην Κάρπαθο οδηγούνται στο Λαϊκό Δικαστήριο Ανήθικων Πράξεων από τους Τζαφιέδες, δηλαδή τους χωροφύλακες, οι κάτοικοι που αντάλλαξαν απρεπείς χειρονομίες, ώστε να αποδοθεί δικαιοσύνη από τους σεβάσμιους της πόλης. Το αλευρομουτζούρωμα στο Γαλαξίδι, όπου οι καρναβαλιστές πασαλείφονται με αλεύρι και χορεύουν κυκλικά. Στη Μεθώνη Μεσσηνίας γίνεται του Κουτρούλη ο γάμος, αναπαράσταση ενός πραγματικού γάμου του 14ου αιώνα, ενώ στη Νέδουσα οι αγρότες προσκαλούν την ευημερία με το αγροτικό καρναβάλι τους. Στη Βόνιτσα ένας αχυρένιος ψαράς δεμένος σε γάιδαρο γυρνώντας μέσα από το χωριό καταλήγει σε μια φλεγόμενη βάρκα στο έθιμο του Αχυρένιου-Γληγοράκη, ενώ στη Θήβα λαμβάνει μέρος ο Βλάχικος γάμος όπου ξυρίζεται ο γαμπρός για να παντρευτεί κάποιον άντρα συγχωριανό του μεταμφιεσμένο σε νύφη. Τέλος, οι Μουτζούρηδες στο Πολύσιτο Βιστωνίδας, μουτζουρώνουν με κάπνα τους επισκέπτες του χωριού. Κούλουμα Μάρτης Βλάχικος Γάμος Μεγάλη Τεσσαρακοστή Νεώτερον Εγκυκλοπαιδικόν Λεξικόν Ηλίου, τ.3ος, σ. 264
Βραβεία της Ένωσης Κριτικών Κινηματογράφου της Νέας Υόρκης 2006

Τα 72α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 11 Δεκεμβρίου 2006, απονεμήθηκαν στις 7 Ιανουαρίου 2007, τιμώντας την καλύτερη κινηματογραφική παραγωγή του 2006.

 Καλύτερη Ταινία: United 93 Επιλαχών: The Queen και The Departed Καλύτερος Α' Ανδρικός Ρόλος: Forest Whitaker – The Last King of Scotland Επιλαχών: Ryan Gosling – Half Nelson και Sacha Baron Cohen – Borat: Cultural Learnings of America for Make Benefit Glorious Nation of Kazakhstan Καλύτερος Α' Γυναικείος Ρόλος: Έλεν Μίρεν – The Queen Επιλαχούσα: Τζούντι Ντεντς – Notes on a Scandal και Μέριλ Στριπ – The Devil Wears Prada Καλύτερη Τανία Κινουμένων Σχεδίων: Happy Feet Επιλαχών: A Scanner Darkly και Cars Καλύτερος Διευθυντής Φωτογραφίας: Guillermo Navarro – Pan's Labyrinth (El laberinto del fauno) Επιλαχών: Xiaoding Zhao – Curse of the Golden Flower (Man cheng jin dai huang jin jia) και Emmanuel Lubezki – Children of Men Καλύτερη Σκηνοθεσία: Μάρτιν Σκορσέζε – The Departed Επιλαχών: Στίβεν Φρίαρς – The Queen και Κλιντ Ίστγουντ – Letters from Iwo Jima Καλύτερο Σκηνοθετικό Ντεμπούτο: Ryan Fleck – Half Nelson Επιλαχών: Jonathan Dayton και Valerie Faris – Little Miss Sunshine και Dito Montiel – A Guide to Recognizing Your Saints Καλύτερη Ξενόγλωσση Ταινία: Army of Shadows (L'armée des ombres) • France/Italy Επιλαχών: Volver • Spain και The Death of Mr. Lazarescu (Moartea domnului Lăzărescu) • Romania Καλύτερη Μη Κινηματογραφική Ταινία: Deliver Us from Evil Επιλαχών: 49 Up, Borat: Cultural Learnings of America for Make Benefit Glorious Nation of Kazakhstan, και An Inconvenient Truth Καλύτερο Σενάριο: Peter Morgan – The Queen Επιλαχών: William Monahan – The Departed and Michael Arndt – Little Miss Sunshine Καλύτερος Β' Ανδρικός Ρόλος: Jackie Earle Haley – Little Children Επιλαχών: Έντι Μέρφι – Dreamgirls and Steve Carell – Little Miss Sunshine Καλύτερος Β' Γυναικείος Ρόλος: Τζένιφερ Χάντσον – Dreamgirls Επιλαχών: Shareeka Epps – Half Nelson και Catherine O'Hara – For Your Consideration Ο Επίσημος ιστότοπος
Ανρί Ρουσέλ

Ο Ανρί Ρουσέλ (γαλλικά: Henry Roussel, 17 Νοεμβρίου 1875 - 13 Φεβρουαρίου 1946) ήταν Γάλλος σκηνοθέτης, σεναριογράφος και ηθοποιός κυρίως του βωβού κινηματογράφου των δεκαετίων 1910 και 1920. Έπαιξε από το 1913 και μέχρι τις αρχές του 1940 και ως ηθοποιός σε πάνω από 40 ταινίες.

 The Last Pardon (1913) The Cameo (1913) The Gaieties of the Squadron (1913) The Corsican Brothers (1917) Imperial Violets (1924) The Promised Land (1925) The Farewell Waltz (1928) Les Nouveaux Messieurs (19 29) Fun in the Barracks (1932) Imperial Violets (1932) Orange Blossom (1932) Imperial Violets (1952, αυθεντική ιστορία) Ο Ανρί Ρουσέλ στην IMDb (Αγγλικά)
Γουλιέλμος Νάσσαου του Ζύλεσταϊν, 2ος κόμης του Ρόχφορντ

Ο Γουλιέλμος, ολλανδ.: William Nassau van Zuylestein, αγγλ.: 2nd earl of Rochford (1682 - 27 Ιουλίου 1710) από τον Οίκο του Νάσσαου, με τον τίτλο υποκόμης του Τάνμπορτζ, αγγλ.: viscount Tunbridge από το 1695 έως το 1709, ήταν αξιωματικός του Βρετανικού Στρατού και πολιτικός των Ουίγων, μέλος στην Ιρλανδική Βουλή των Κοινοτήτων από το 1705 και στη Βρετανική Βουλή των Κοινοτήτων από το 1708 έως το 1709. Όταν εισήλθε στους ευγενείς, έγινε μέλος στη Βουλή των Λόρδων. Σκοτώθηκε σε μάχη.

 Ο Γουλιέλμος Νάσσαου του Ζύλεσταϊν βαπτίστηκε στις 9 Ιουλίου 1682, ως ο μεγαλύτερος γιος του Γουλιέλμου-Ερρίκου του Ζύλεσταϊν 1ου κόμη του Ρόχφορντ και της Τζέιν Ροθ, κόρης του σερ Χένρυ Ροθ των Ντούραντς, Ένφηλντ, Μίντλεσεξ. Ο Tάνμπριτζ ήταν βοηθός του Ιωάννη Τσώρτσιλ 1ου δούκα του Mάρλομπορω στη Φλάνδρα το 1704, και ανέλαβε υπολοχαγός στο 32ο Σύνταγμα Πεζικού τον Ιανουάριο του 1706. Στις 12 Απριλίου ανέλαβε συνταγματάρχης του νέου Συντάγματος Πεζικού, μέρους του Ιρλανδικού στρατού και την 1η Φεβρουαρίου 1707 διορίστηκε συνταγματάρχης του 3ου Συντάγματος Δραγόνων (διαδεχόμενος τον λόρδο Κατς), το οποίο ξεκίνησε για την Ισπανία το 1708. Ο Tάνμπριτζ επέστρεψε στο κόμμα των Ουίγων ως ιρλανδός βουλευτής της πόλης Kίλκενυ το 1705. Επέστρεψε ως βουλευτής του Στένινγκ στις γενικές εκλογές του 1708 στη Βρετανία. Τον Ιανουάριο του 1709 διαδέχθηκε τον πατέρα του ως κόμης του Ρόχγορντ και άφησε τη θέση του στη Βουλή των Κοινοτήτων για να εισέλθει στη Βουλή των Λόρδων. Ανέλαβε στρατηγός Ταξιαρχίας τον Ιανουάριο του 1710. Ο Ρόχφορντ σκοτώθηκε στις 27 Ιουλίου 1710 στη Μάχη του Άλμεναρ, ενώ ηγείτο τού Συντάγματος του, σε ηλικία 28 ετών. Τον διαδέχθηκε ο αδελφός του Φρειδερίκος Νάσσαου του Ζύλεσταϊν, ως 3ος κόμης του Ρόχφορντ. Λεξικό Εθνικής Βιογραφίας, σε άρθρο για τον πατέρα του.
Κυβερνείο Ασιούτ

Το Κυβερνείο της Ασιούτ (αραβικά: محافظة أسيوط Muhāfazat Asyūt) είναι διοικητική διαίρεση (Κυβερνείο) της Αιγύπτου. Εκτείνεται για περίπου 120 χλμ. κατά μήκος της όχθης του Νείλου, καταλαμβάνει έκταση 25.926 τ.χλμ. με 4.123.441 κατοίκους και πρωτεύουσα τη πόλη Ασιούτ.

 Διοικητικά το κυβερνείο υποδιαιρείται σε 11 Μαρκάζ (υποκυβερνεία), 52 τοπικές διοικητικές μονάδες, 235 χωριά, και 971 οικισμούς. Το Κυβερνείο της Ασιούτ έχει πληθυσμό πάνω από 4 εκατομμύρια ανθρώπους, με σημαντική Κοπτική παρουσία. Το 1914, είχε το δεύτερο μεγαλύτερο ποσοστό Κοπτών στην Αίγυπτο, όπου έφτανε μέχρι το 20,7% του πληθυσμού. Ωστόσο, είναι πιθανό ο αριθμός αυτός έχει υποτιμηθεί, δεδομένου ότι η Εκκλησία υποστηρίζει το ποσοστό στο 48,5%, ενώ ο υπόλοιπος πληθυσμός είναι σουνίτες μουσουλμάνοι. Πολυμέσα σχετικά με το θέμα Asyut Governorate στο Wikimedia Commons